**Dôvodová správa**

V juhozápadnej časti mesta Senica časť Senica je pripravovaná individuálna bytová výstavba IBV - Topoľová. Územie je z južnej časti ohraničené miestnou komunikáciou Topoľová ulica a zo západnej strany lemuje pozemok miestna komunikácia Priemyselná ulica. Na území je vybudovaná infraštruktúra  v súlade s územným plánom mesta a územným rozhodnutím č. SOÚ-1262/2017-NOS zo dňa 11.10.2017 vydaným Mestom Senica - spoločným stavebným úradom Senica. Lokalita rieši individuálnu bytovú výstavbu – 42 samostatne stojacich rodinných domov , vrátane vybudovania rozvodov inžinierskych sietí.

Názvy ulíc v lokalite IBV - Topoľová podľa priloženej mapy boli prerokované na zasadnutí v komisii pre vzdelávanie, kultúru a zbor pre občianske záležitosti pri MsZ v Senici dňa 24.10.2017- zápisnica č. 9.

Komisia odporučila názvy ulíc podľa predloženého návrhu :

1. **Morušová ulica** – jedná sa o hlavnú a najdlhšiu ulicu Topoľová - Priemyselná

2. **Orechová ulica**  – ulica smeruje kolmo z Topoľovej k Morušovej ulici

3. **Gaštanová ulica** – ulica smeruje kolmo z Topoľovej k Morušovej ulici

V súčasnej dobe sú vydané stavebné povolenia na realizáciu 1. etapy inžinierskych sietí s komunikačným napojením na Topoľovú a Priemyselnú ulicu.

Neoddeliteľnou súčasťou tohto dodatku je príloha č. 1 /mapka s označením ulíc/.

Mesto Senica

V súlade s ustanovením § 6 ods. 1 a § 2b, 2c, 2d zákona SNR č. 369/1990 Zb. o obecnom zriadení v znení neskorších predpisov

v y d á v a

**Dodatku č. 2 Všeobecne záväzného nariadenia č. 42/2015, ktorým sa určujú a menia názvy ulíc a iných verejných priestranstiev a číslovanie budov v Senici .**

 Čl. 4 sa dopĺňa takto :

**V lokalite “ IBV Topoľová“ sa určujú tieto názvy ulíc :**

**- Morušová**

**- Orechová**

**- Gaštanová**

Čl. 9 sa dopĺňa o ods. 5

**Ods. 5**

Na tomto Dodatku č. 2 VZN č. 42/2015, ktorým sa určujú a menia názvy ulíc a iných verejných priestranstiev a číslovanie budov v Senici sa uznieslo MsZ v Senici dňa 28. júna 2018 uznesením č23/2018/711 a účinnosť nadobúda 15-tym dňom od jeho zverejnenia a na úradnej tabuli, t.j. 16.07.2018. Ostatné ustanovenia VZN č. 42/2015 ostávajú nezmenené.

 **Mgr. Branislav G r i m m**

 **primátor mesta**

**Návrh dodatku č. 2 VZN č. 42/2015, ktorým sa určujú a menia názvy ulíc a iných verených priestranstiev a číslovanie budov v Senici bol zverejnený na úradnej tabuli a na internetovej stránke mesta Senica na pripomienkovanie občanom dňa 11.06.2018 a zvesený dňa 25.06.2018 bez pripomienok , ktoré vyhodnotila komisia pre vzdelávanie, kultúru a ZPOZ pri MsZ Senica dňa 24.10.2018.**

**Mestské zastupiteľstvo v Senici toto Všeobecne záväzné nariadenie č. 42/2015 o určovaní názvov ulíc a iných verejných priestranstiev a číslovaní budov v Senici schválilo dňa 28.júna 2018 na 23. riadnom zasadnutí MsZ v Senici uznesením číslo 23/2018/711.**

**Vyvesené na úradnej tabuli od 02.07.2018 do 16.07.2018 .**

**VZN nadobúda účinnosť : 16.07.2018**